દરેક કાર અકસ્માત ભયાવહ હોય છે, પરંતુ જ્યારે તમારી કારને અકસ્માત નડે અને એ પાણીમાં ડૂબી જાય તો? તે ઘણું જ બિહામણું હોય છે. આ પ્રકારના અકસ્માત થયેલી ઘટનાઓ આપણે અનેકવાર સમાચારમાં વાંચીએ છીએ અને તેમાં જીવ ગુમાવનારાઓની સંખ્યા પણ વધારે હોય છે. પાણીમાં કાર ડૂબી જવાથી તેમાંથી સુરક્ષિત બહાર નિકળવું ઘણું જ મુશ્કેલ બની જાય છે, કારણ કે પાણીની અંદર આપણે પોતાની જાતને બચાવવાનો અથવા તો આપણી સાથે મુસાફરી કરેલા લોકોને બચાવવા માટે જેટલી શક્તિનો ઉપયોગ જમીન પર કરી શકીએ છીએ તેટલો કરી શકતા નથી.